
ROMÂNIA 
JUDEŢUL PRAHOVA 
ORAŞ BOLDEŞTI-SCĂENI
CONSILIUL LOCAL

H O T Ă R Â R E
· privind  vânzarea unui teren în suprafaţă  de 6227 mp situat
pe strada Viilor, nr. 7 B, Tarlaua 34, Parcela 1347


Analizând proiectul de hotărâre înregistrat sub nr. 52/12.05.2026 privind vânzarea unui teren în suprafaţă de 6227 mp situat pe strada Viilor, nr. 7 B, Tarlaua 34, Parcela 1347, inițiat de primarul orașului,
Având în vedere :
 - adresa nr.1259/11.05.2026 a S.C. ELENA MODCOM S.R.L, înregistrată la sediul Primăriei orașului Boldești-Scăeni sub nr. 7452/11.05.2026;
 - referatul de aprobare, înregistrat sub nr. 7556/12.05.2026;
 - raportul de specialitate întocmit de compartimentul de resort, înregistrat sub nr. 7557/12.05.2026;
-  dispozițiile art. 363 și 364 din OUG nr. 57/2019 privind Codul administrativ;
- Hotărârea Consiliului Local nr. 170/26.11.2019 pentru aprobarea Regulamentului cadru privind vânzarea unor bunuri aparținând domeniului privat al orașului Boldeşti-Scăeni;
 - Hotărârea Consiliului Local nr. 21/31.03.2026 pentru aprobarea Raportului de oportunitate privind vânzarea unui teren în suprafață  de 6227 mp situat pe strada Viilor, nr.7 B, Tarlaua 34, Parcela 1347;
- extrasul de carte funciară eliberat pentru numărul cadastral 21237;
- autorizația de construire nr. 64/12.07.2012 şi procesul-verbal de recepție a lucrărilor nr. 64/2012/2013/18.11.2013;
-raportul de evaluare întocmit de CI ENE CONSTANŢA EXPERT CONTABIL EVALUATOR ANEVAR;
- avizul secretarului general, înregistrat sub nr. 7558/12.05.2026;
- avizele comisiilor de specialitate nr.1 şi nr. 2 dezvoltarea economico-socială şi de mediu, cooperarea interinstituțională pe plan intern şi extern, respectiv administrarea domeniului public şi privat, gestionarea serviciilor de interes local;
	În temeiul art. 129 alin. (2) lit. c), alin. (6) lit. b), art. 139 alin. (3) lit. g) şi 196 alin. (1) lit. a) din OUG nr. 57/2019 privind Codul administrativ, cu modificările şi completările ulterioare,

	Consiliul Local al orașului Boldeşti-Scăeni, întrunit în ședința publică extraordinară convocată de îndată în data de 12.05.2026, adoptă prezenta hotărâre:

Art.1. (1) Se aprobă vânzarea terenului în suprafață  de 6227 mp situat pe strada Viilor, nr. 7 B, Tarlaua 34, Parcela 1347, având datele de identificare  prevăzute în anexa nr.1, teren aflat în proprietatea privată a oraşului Boldeşti-Scăeni, înscris în CF sub nr. 21237.
 (2) Se aprobă raportul de evaluare întocmit de CI ENE CONSTANȚA EXPERT CONTABIL EVALUATOR IMOBILIAR, membru corporativ ANEVAR prevăzut în anexa nr.2 la prezenta hotărâre.
(3) Preţul de vânzare al terenului este de 75.969 euro, fără TVA.
(4) Plata se va face integral până la data încheierii contractului de vânzare-cumpărare, în lei la cursul stabilit de B.N.R. în preziua plății.
Art.2. (1) Pentru terenul aprobat spre vânzare se acordă drept de preemțiune proprietarului construcției S.C. ELENA MODCOM S.R.L.
 (2) Proprietarul construcției va fi notificat în termen de 15 zile asupra prezentei hotărâri şi îşi poate exercita opțiunea de cumpărare în termen de 15 zile de la primirea notificării.
Art.3. Se împuternicește primarul orașului să încheie actul de vânzare-cumpărare, în condiţiile prezentei hotărâri.
Art.4. Beneficiarul vânzării va suporta costurile generate de elaborarea actelor premergătoare adoptării prezentei hotărâri precum şi cheltuielile ocazionate de perfectarea contractului de vânzare-cumpărare. Costurile generate de elaborarea actelor premergătoare adoptării prezentei hotărâri se vor achita integral până la data încheierii contractului de vânzare-cumpărare.
Art.5. Anexele nr. 1 și nr. 2 fac parte integrantă din prezenta hotărâre.
Art.6.  Prezenta hotărâre se comunică prin intermediul Serviciului patrimoniu local și monitorizarea serviciilor publice, Serviciului buget, finanțe, contabilitate, impozite şi taxe, resurse umane şi salarizare şi  S.C. ELENA MODCOM S.R.L şi se aduce la cunoștință publică prin publicarea pe pagina de internet boldesti-scaeni.ro, în secțiunea Monitorul Oficial Local.




PREŞEDINTE DE ŞEDINŢĂ,                                        
    TĂNĂSESCU STELIAN-HORAȚIU

                                                                                            CONTRASEMNEAZĂ
                                                                                           SECRETAR GENERAL,
                                                                                           TUDOR FLORINA NELI

